N. 3589, 


CURENDA NN. 


JA. DB. 1868. 


In ulteriori nexu cum Nostra notificatione de 3. Aug. 1868, Nr. 75. praes. (Cur. 
XVIII. ex 1868.) communicamus Ven. Clero Dioecesano duas bullas Pontificias, quibus 
Summus Pontifex Pius IX. omnes Episcopos Ecclesiarum ritus orientalis, communionem cum 
Apostolica Sede non habentes, tum etiam omnes Protestantes aliosve acatholicos, ad partici- 
pandum in Concilio generali seu oecumenico anno sequenti 1869 celebrando invitat. 


N. praes. 121. 


Sanctissimi Domini Nostri PII Divina Providentia PAPAE IX. litterae Apostolicae ad 
omnes Episcopos ecclesiarum ritus orientalis communionem cum Apostolica Sede non habentes. 
PIUS PP. IX. 

Arcano Divinae Providentiae consilio, licet sine ullis meritis Nostris, in hac sublimi 
Cathedra haeredes Beatissimi Apostolorum Principis constituti, qui juxta praerogativam sibi 
a Deo concessam firma et solidissima petra est, super quam Salvator Ecclesiam aedi- 
ficavit 1), impositi Nobis oneris sollicitudine urgente, ad eos omnes in qualibet terrarum 
Orbis regione degentes, qui christiano nomine censentur, curas Nostras extendere, omnesque 
ad paternae caritatis amplexus excitare vehementissime cupimus et conamur. Nec vero absque 
gravi animae Nostrae periculo partem ullam christiani populi negligere possumus, qui pretio- 
sissimo Salvatoris Nostri sanguine redemptus et sacris baptismi aquis in Dominicum gregem 
adlectus, omnem sibi vigilantiam Nostram jure deposcit. Itaque cum in omnium procurandam 
salutem, qui Christum Jesum agnoscunt et adorant, studia omnia cogitationesque Nostras in- 
desinenter conferre debeamus, oculos Nostros ac paternum animum ad istas convertimus Be- 
clesias, quae olim unitatis. vinculo cum hac Apostolica Sede conglutinatae tanta sanctitatis 
caelestisque doctrinae laude florebant, uberesque divinae gloriae et animarum salutis fructus 
edebant, nunc vero per nefarias illius artes ac machinationes, qui primum schisma excitavit 
in caelo, a communione Sanctae Romanae Ecclesiae, quae toto Orbe diffusa cst, sejunctae 
ac divisae cum summo Nostro moerore existunt. 

Hac sane de causa jam ab ipso supremi Nostri Pontificatus exordio Vobis paeis 
caritatisque verba toto cordis affectu loquuti sumus 2). Etsi vero haec Nostra verba optatis- 


1) S. Greg. Nyssen. Laudatio altera S. Steph. Protomart. ap. Galland. VI. 600. 
2) Epist, ad Orientales In suprema die 6. Januarii an. 1848, 

simum minime obtinuerint exitum, tamen nunquam Nos deseruit spes fore, ut humiles aeque 
ac ferventes Nostras preces propitius exaudire dignetur clementissimus ac benignissimus sa- 
lutis pacisque Auctor, qué operatus est in medio ,errae salutem, quique oriens ex alto 
vacem sibi acceptam et ab omnibus acceptandam evidenter ostendens, eam in ortu suo 
Angelorum ministerio bonae voluntatis hominibus nunciavit, et inter homines conversatus 
perbo docuit, praedicavit exemplo 3 ). 

Jam vero cum nuper de Venerabilium Fratrum Nostrorum S. R. E. Cardinalium 
consilio Oecumenicam Synodum futuro anno Romae celebrandam, ac die octava mensis De- 
cembris Immaculatae Deiparae Virginis Mariae Conceptioni sacro incipiendam indixerimus et 
convocaverimus, vocem Nostram ad Vos rursus dirigimus, et majore, qua possumus, animi 
Nostri contentione Vos obsecramus, monemus et obtestamur, ut ad eamdem generalem Syno- 
dum convenire velitis, quemadmodum Majores Vestri convenerunt ad Concilium Lugdunense 
II. a recol. mem. B. Gregorio X. Praedecessore Nostro habitum, et ad Florentinum Conci- 
lium a fel. record. Eugenio IV. item Decessore Nostro celebratum, ut dilectionis antiquae 
legibus renovatis, et Patrum pace, caelesti illo ac salutari Christi dono quod tempore exaruit, 
ad vigorem iterum revocata 4), post longam moeroris nebulam et dissidii diuturni atram in- 
gratamque caliginem serenum omnibus unionis optatae jubar illucescat 5). 

Atque hic sit jucundissimus benedictionis fructus, quo Christus Jesus nostrum om- 
nium Dominus et Redemptor immaculatam ac dilectissimam Sponsam suam catholicam Eccle- 
siam consoletur, ejusque temperet et abstergat lacrimas in hac asperitate temporum, ut, omni 
divisione penitus sublata, voces antea discrepantes perfecta spiritus unanimitate collaudent 
Deum, qui non vult schismata esse in nobis, sed ut idem omnes dicamus et sentiamus Apo- 
stoli voce praecepit; immortalesque misericordiarum Patri semper agantur gratiae ab omnibus 
Sanctis suis, ac praesertim a gloriosissimis illis Ecclesiarum Orientalium antiquis Patribus 
et Doctoribus, cum de caelo prospiciant instauratam ac redintegratam cum hae Apostolica 
Sede catholicae veritatis et unitatis centro conjunctionem, quam ipsi in terris viventes omnibus 
studiis atque indefessis laboribus fovere et magis in dies promovere tum doctrina, tum exemplo 
curarunt, diffusa in eorum cordibus per Spiritum Sanctum caritate Illius, qui medium maceriae 
parietem solvit; ac per Sanguinem suum omnia conciliavit et pacavit, qui signum discipulorum 
suorum in unitate esse voluit, et cujus Oratio ad Patrem porrecta est: Rogo ut omnes unum 
sint, sicut et Nos unum sumus. 


Datum Romae apud S. Petrum die 8. Septembris anno 1868. 


Pontificatus Nostri Anno Vicesimotertio. 


3) Epist. B. Greg. X. ad Michaelem Palaeologum Graec. Imper. die 24. Octobris an. 1272. 
4) Epist. LXX. al. CCXX. S. Basilii Magni ad S. Damasum Papam. 
9) Defin. S. Oecum. Synodi Florent. in Bulla Eugen IV, Laetentur Caeli, 

N. praes. 122. 


Sanctissimi Domini Nostri PII Divina Providentia PAPAE IX. Litterae Apostolicae 
ad omnes Protestantes, aliosque Acatholicos 


PIUS PP. IX. Jam vos omnes noveritis, Nos licet immerentes ad hanc Petri Ca- 
thedram evectos, et iccirco supremo universae catholicae Ecclesiae regimini, et curae ab ipso 
Christo Domino Nobis divinitus commissae praepositos opportunum existimasse, omnes Ve- 
nerabiles Fratres totius orbis Episcopos apud Nos vocare, et in Oecomenicum Concilum futuro 
anno concelebrandum cogere, ut cum eisdem Venerabilibus Fratribus in sollicitudinis Nostrae 
partem vocatis ea omnia consilia suscipere possimus, quae magis opportuna, ac necessaria sint, 
tum ad dissipandas tot pestiferorum errorum tenebras, qui cum summo animarum damno ubi- 
que in dies dominantur et debacchantur, tum ad quotidie magis constituendum, et amplifican- 
dum in christianis populis vigilantiae Nostrae concreditis verae fidei, justitiae, veraeque Dei 
pacis regnum. Ac vehementer confisi arctissimo et amantissimo eonjunctionis foedere, quo 
Nobis, et Apostolicae huic Sedi iidem Venerabiles Fratres mirifice obstricti sunt, qui nun- 
quam intermiserunt omni supremi Nostri Pontificatus tempore splendidissima erga Nos, et eam- 
dem Sedem fidei, amoris, et observantiae testimonia praebere, ea profecto spe nitimur fore, 
ut veluti praeteritis saeculis alia generalia Concilia, ita etiam preasenti saeculo Concilium hoc 
Oecumenicum a Nobis indictum uberes, laetissimosque, divina adspirante gratia, fructus emit- 
tat pro majore Dei gloria, ac sempiterna hominum salute. 

ltaque in hanc spem erecti, ac Domini Nostri Jesu Christi, qui pro Universi huma- 
ni generis salute tradidit animam suam, caritate excitati, et compulsi, haud possumus, quin 
futuri Concilii occasione eos omnes Apostolicis, ac paternis Nostris verbis alloquamur, qui 
etiamsi eumdem Christum Jesum veluti Redemptorem agnoscant, et in christiano nomine glo- 
rientur, tamen veram Christi fidem haud profitentur, neque catholicae Heclesiae communio- 
nem sequuntur. Atque id agimus, ut omni studio et caritate eos vel maxime moneamus, ex- 
hortemur, et obsecremus, ut serio considerare et animadvertere velint, num ipsi viam ab eo- 
dem Christo Domino praescriptam sectentur, quae ad aeternam perducit salutem. Et quidem 
nemo inficiari, ac dubitare potest, ipsum Christum Jesum, ut humanis omnibus generatiouibus 
redemptionis suae fructus applicaret, suam bie in teriis supra Petrum unicam aedificasse He- 
clesiam, idest unam, sanctam, catholicam, apostolicam, eique necessariam omnem contulisse 
potestatem, ut integrum inviolatumque custodiretur fidei depositum, ac eadem fides omnibus 
populis, gentibus, nationibus traderetur, ut per baptisma omnes in mysticum suum corpus co- 
optarentur homines, et in ipsis semper servaretur, ac perficeretur illa nova vita gratiae, sine 
qua nemo potest unquam aeternam mereri et assequi vitam, utque eadem Ecclesia, quae my- 
sticum suum constituit corpus in sua propria natura semper stabilis et immota usque ad con- 
summationem saeculi permaneret, vigeret, et omnibus filiis suis omnia salutis praesidia suppe- 
ditare. Nunc vero qui accurate consideret, ac meditetur conditionem, in qua versantur variae 

et inter se discrepantes religiosae societates sejunctae a catholica Ecclesia, quae a Christo 
Domino, ejusque Apostolis sine intermissione per legitimos sacros suos Pastores semper exer- 
cuit, et in praesentia etiam exercet divinam potestatem sibi ab ipso Domino. traditam, vel fa- 
eile sibi persuadere debebit, neque aliquam peculiarem, neque omnes simul conjunetas ex eis- 
dem societatibus ullo modo constituere, et esse illam unam et catholicam Eeclesiam, quam 
Christus Dominus aedificavit, constituit, et esse voluit, neque membrum, aut partem ejusdem 
Ecclesiae ullo modo dici posse, quandoquidem sunt a catholica unitate visibiliter divisae, Cum 
enim ejusmodi societates careant viva illa, et a Deo constituta auctoritate, quae homines res 
fidei, morumque disciplinam praesertim docet, eosque dirigit, ac moderatur in iis omnibus, 
quae ad aeternam salutem pertinent, tum societates ipsae in suis doctrinis continenter varia- 
runt, et haec mobilitas, ac instabilitas apud easdem societates nunquam cessat. Quisque vel 
facile intelligit, et clare aperteque noscit, id vel maxime adversari Ecclesiae a Christo Domi- 
no institutae, in qua veritas semper stabilis, nullique unquam immutationi obnoxia persistere 
debet, veluti depositum eidem Ecclesiae traditum integerrime custodiendum, pro cujus custodia 
Spiritus Sancti praesentia, auxiliumque ipsi Ecclesiae fuit perpetuo promissum. Nemo autem 
ignorat, ex hisce doctrinarum, et opinionum dissidiis socialia quoque oriri schismata, atque 
ex his originem habere innumerabiles communiones, et sectas, quae cum summo christianae, 
eivilisque reipublicae damno magis in dies propagantur. 

Enimvero quicumque religionem veluti humanae societatis fundamentum. cognoscit, 
non poterit non agnoscere, et fateri quantam in civilem societatem vim ejusmodi principiorum, 
ac religiosarum societatum inter se pugnantium divisio, ac discrepantia exercuerit, et quam 
vehementer negatio auctoritatis a Deo constitutae ad humani intellectus persuasiones regendas, 
atque ad hominum tum in privata, tum in sociali vita actiones dirigendas excitaverit promo- 
verit, et aluerit hos infelicissimos rerum, ac temporum motus, et perturbationes, quibus omnes 
fere populi miserandum in modum agitantur, et affliguntur. 

Quamobrem ii omnes, qui Ecclesiae Catholicae unitatem et veritatem non tenent 
(1), occasionem amplectantur hujus Concilii, quo Ecclesia Catholica, cui eorum Majores ad- 
scripti erant, novum intimae unitatis, et inexpugnabilis vitalis sui roboris exbibet argumentum, 
ac indigentiis eorum cordis respondentes ab eo statu se eripere studeant, in quo de sua pro- 
pria salute securi esse non possunt. Nec desinant ferventissimas miserationum Domino offerre 
preces, ut divisionis murum disiiciat, errorum caliginem depellat eosque ad sinum sanctae Ma- 
tris Ecclesiae reducat, in qua eorum Majores salutaria vitae pascua habuere, et in qua so- 
lum integra Christi Jesu doctrina! servatur traditur, et caelestis gratiae dispensantur mysteria. 

Nos quidem cum ex supremi Apostolici Nostri ministerii officio Nobis ab ipso Chri- 
sto Domino comisso omnes boni pastoris partes studiosissime explere, et omnes universi ter- 
rarum orbis bomines paterna caritate prosequi, et amplecti debeamus, tum has Nostras ad o- 


(1) S. August. Epist, 61. al. 223. 

mnes christianos a Nobis sejunctos Litteras damus, quibus eos etiam, atque etiam hortamur 
et obsecramus, ut ad unicum Christi ovile redire festinent; quandoquidem eorum in Christo 
Jesu salutem ex animo summopere optamus, ac timemus, ne eidem Nostro Judici ratio a 
Nobis aliquando sit reddenda, nisi, quantum in Nobis est, ipsis ostendamus, et muniamus 
viam ad eamdem aeternam assequendam salutem. In omni certe oratione et obsecratione cum 
gratiarum actione nunquam desistimus dies noctesque pro ipsis celestium luminum, et gratiarum 
abundantiam ab aeterno animarum Pastore humiliter, enixeque exposcere. Et quoniam vicariam 
Ejus hic in terris licet immerito gerimus operam, iccirco errantium filiorum ad catholicae Ec- 
clesiae reversionem expansis manibus ardentissime expectamus, ut eos in caelestis Patris do- 
mum amantissime excipere, et inexhaustis ejus thesauris ditare possimus. Etenim ex hoc 
optatissimo ad veritatis, et communionis cum catholica Ecclesia reditu non solum singulorum, 
sed totius etiam christianae societatis salus maxime pendet, et universus mundus vera pace 
perfrui. non potest, nisi fiat unum ovile, et unus pastor. 


Datum Romae apud S. Petrum die 13. Septembris 1868 


Pontificatus Nostri Anno Vicesimotertio. 


Haec autem Vobis Venerabilis Fratres communicando, non possumus non excitare 
Vos, ad crebras easque ferventes orationes ad Deum Patrem, fontem dilectionis ac pacis 
fundendas, ut operi huic jam aliquoties lapsu saeculorum a Summis Pontificibus suscepto, et 
nunc iterum a gloriose Ecclesiam gubernante Summo Pontifice Pio IX. reassumpto, benedi- 
cere, optatumque successum, ad gloriam Dei, regnique Ejusdem in his terris augendam, pacem 
vero genuinam populis christianis donandam, benignissime concedere dignaretur. 
Tanoviae 13. Octobr. 1868. 


N. praes. 119. 


Excellentissimus Dominus Comes Agenor Goluchowski €. B. Locumtenens 
Leopolitanus ad Nos direxit litteras, quarum tenorem Venerabili Clero 
Dioecesano communicamus: 

Prezydyum Namiestnietwa we Lwowie. L. 5437. 

Najprzewielebniejszy Ksieze Biskupie! Jego c. k. Apostolska Mosé Najjasniejszy 
Pan przychylajae sie najfaskawiéj do méj prośby, Najwyższym listem odreeznym z dnia 1. 
b. m. najmifosciwiéj raczył uwolnić mnie z posady Namiestnika królestwa Galieyi i Lodo- 
meryi z Wielkiem Księstwem Krakowskiem. 

Ustepujac z méj posady, któréj dalsze kierownictwo składam tymczasowo w rece 
Pana Wiceprezydenta JWgo Karola Moscha, musze podziękować za przyjazną życzliwość, 
jakiéj doznawadem ze strony Waszej Biskupiej Przewielebnosei a która znakomicie ufatwiafa 
wzajemne władz stosunki. 

Wasza Biskupia Przewielebnosé raczy zawiadomić o tem Przewielebne duchowien- 
stwo Swéj dyecezyi. 
Proszę przytém przyjąć zapewnienie o mojém najwyZszém poważaniu. 
We Lwowie duia 7. Pazdziernika 1868. 


Goluchowski. 
Tarnoviae 9. Octobr. 1868. 


N. €. 3114. 
In nexu cum legibus civilibus de matrimonio dtto 25. Maji 1868. N. 47. 
(Cur. XII. et XIII. ex 1868) et de 1. Julii 1868. N. SO (Cur. XVI. et XVII. ex 1868) 
jam notificatis, communicatur sequentibus alta ordinatio ministerialis intuitu 
instautiarum competentium quoad impertiendas dispensationes ab impedi- 
mentis civilibus matrimonii. 


Beihs-Gefeh-PBlatt 
Stück LI. ex 1868. 


123. 

Verordnung des Miniſters des Innern vom 30. Auguft 1868, 
zur gleichförmigen Regelung der behördlichen Competenz in jenen Angelegenheiten, in welchen früher in erter 3uftat; 

die Kreisbehörden zu entſcheiden hatten. 

Zur Beſeitigung der bisher beſtandenen Ungleichförmigkeit in den Competenzſphä⸗ 
ren der politiſchen Landes- und Bezirksbehörden in jenen Angelegenheiten, in welchen früher 
die beſtandenen Kreisbehörden in erſter Inſtanz zu entſcheiden hatten, finde ich im Grunde 
Allerhöchſter Entſchließung vom 29. Auguſt 1868 zu verordnen: 

In allen Ländern ohne Unterſcheid, ob daſelbſt Kreisbehörden beſtanden haben 
oder nicht, gehören jene Angelegenheiten, welche in Gemäßheit der Miniſterial-Verordnung 
vom 19. Jänner 1853 (Reichs⸗Geſetz⸗Blatt Nr. 10) den Kreisbehörden und nur in deren 
Ermanglung der Landesſtelle zur Entſcheidung in erſter Inſtanz zugewieſen waren, künftig 
zur Competenz der politiſchen Bezirksbehörden erſten Inſtanz. 

In Ehedispens⸗Angelegenheiten bleiben die hierauf bezüglichen Beſtimmungen des 
Geſetzes vom 25. Mai 1868, Nr. 47, und der Vollzugsverordnung vom 1. Juli 1868, 
Nr. 80 des Reichs⸗Geſetz-Blattes, unberührt. 

Dieſe Verordnung tritt mit dem Tage ihrer Kundmachung in Wirkſamkeit. 

Giskra m. p. 
E Cons. Ep. Tarnov. 10. Sept. 1868. 


1 

N. 2906. 
De inscriptione sie ditorum matrimoniorum civilium in libris parochialibus 
metricarum. 


In nexu cum Litteris Nostris Pastoralibus de 24 Junii 1868 N. 69/praes. (Cur. XI. ex 
1868) et in sequelam altae ordinationis Ministerialis de 1. Julii 1868 Leg, Imp. fasc. XXXII. 
N. 80. S. 23. (Cur. XVI. et XVII. ex 1868), sequentia ultro obseryanda esse praecipimus. 

Nimirum S. 23 legis eitatae statuitur, ut Curator animarum ad quem nupturientes prius 
se converterant, postquam de matrimonio inter eosdem coram auctoritate civili celebrato atte- 
statum officiosum art. II. S. 9. legis matrimonialis civ. (de 25. Maji 1868 cf. Cur. XII. et 
XIII. ex 1868) praescriptum obtinuerit, in fundamento istius attesti actum conjunctionis istius 
civilis, in libris metricarum, observato ordine seriei ac numeri currentis inserat; &c. 

Ut igitur uniformis modus hoc obtutu servetur, haec quoad actum insertionis erunt 
tenenda: Curator animarum videlicet, attestatum praelaudatum de copulatione civili peracta, a 
respectiva auctoritate civili obtinens, praeter inscriptionem in seorsivo libro (Cur. XI. ex a. 
1868 N. 10. pag. 89) — incidente numero seriali, in libro parochiali respectivo Copulatorum 
haec inscribet. 

„Die... mensis... . anni . . supervenit huc ab officio districtuali (vel commu- 
nali vel a Magistratu) N. N. contestatio officiosa dtto... ad N... tenoris subsequentis, per- 
hibens: inter adductas ibidem personas, conjunctionem effectus civiles matrimonii producentem 
initam fuisse et quidem; 

Hic adducendus est per extentum testimonii textus. 

Quodsi lapsu temporis testimonium copulationis desuper ab officio parochiali requi- 
situm fuerit, idem exacta copia istius inscriptionis exhibendum erit. 

Quodsi vero acciderit, ut conjunctio ejusmodi civilis, contra leges civiles inita fuerit, 
id est: si neglecta prorsus praeventiva apud Curatum respectivum insinuatione, aut vero post 
peractam ejusmodi insinuationem, attamen cum obversante et non legitime sublato impedimento 
civili, coram auctoritate civili celebrata fuerit; ab inscriptione in libris metricalibus ejusmodi 
actus abstinendum erit, et prius relatio cum omnibus adjunctis ad Consistorium Episcopale erit 


instituenda; — imo relatio ad Consistorium de quovis sic dicto matrimonio civili obveniente 
illico praestetur. E Cons. Ep. Tarn. 10. Sept. 1868. 
L. 3367. 


Excellentissimus Nuntius Apostolicus Vindobonensis Litteris infra sequen- 
tibus exquirit subsidia pro Seminario adolescentum Polonorum Pontificio 
Romae existente. 
Tenor harum litterarum est sequens: 
Nuntiatura Apostolica. Vienna. N. 1757. 
Illme et Rme Domine! Non ignorat Dominatio Vestra Ilima et Rma Romae existere 

Pontificium Seminarium, quo adolescentes Poloni pietate, bonis moribus, litteris et scientiis 
statui ecclesiastico accomodatis sollicite instituuntur, Quantae utilitati id progressu temporis fu- 
turum sit Dioecesibus, ad quas ipsi juvenes sana doctrina imbuti revertentur, opus non est 
ut dicatur. Perspicit enim Dominatio Vestra Illma et Rma quidnam praesidii possit Episcopus in 
procuratione Dioecesis facile habere a Sacerdotibus, qui babiles sint tum ad disciplinas in 
Seminariis Episcopalibus tradendas, tum ad judicum munera obeunda, tum ad altiora etiam 
officia, si opus fuerit, exercenda. 

Jam vero quum Instituti hujusmodi oeconomica ratio in angustiis versetur, et multa 
adhue ad ejus conservationem atque incrementum necessaria agnoscantur, hine preces Beatis- 
simo Patri exhibitae, ut ad Episcopos in Polonia, Russica, Austriaca et Borussica degentes 
mitti possent epistolae eodem exemplo scriptae, quibus in praedicti Seminarii favorem eorum- 
dem auxilium imploraretur. Id autem in eo esset, ut singuli Episcopi ex eleemosynis, quae im- 
poni solent, Christifidelibus oecasione dispensationum super impedimentis matrimonialibus San- 
ctae Sedis Apostolicae Auctoritate concedendarum, aliquam pecuniae summam praememorato 
Seminario assignarent. 

Sanctissimus Dominus, precibus benigne exceptis, mihi commisit Dominationi Vestrae 
Illmae et Rmae non minus quam caeteris Episcopis per litteras significandum, Suae Sancti- 
iatis mentem esse, ut ex praedictis eleemosynis ea pecuniae quantitas, quae conveniens judica- 
bitur, pro Seminario Polonorum Komae existente conferatur. 

Cui mandato ea qua decet reverentia obediens hasce litteras scripsi, quae oppor- 
tunam mihi praebent etiam occasionem testandi peculiaris observantiae sensus, quos profiteor 


Dominationis Vestrae Illmae et Rmae 
Viennae die 25, Septembris 1868. 
Uti Frater Addictissimus 


M. Archiep. Athen. Nuntius Apost. 
E Cons. Ep. Tarn. 30. Sept. 1868. 


N. 3277. 3314. 
Piis ad aram precibus commendantur animae: 


Victoriae Goed! Monialis Vetero - Sandecensis 1834 natae, 1859 professae, quae 
13. Septemhris 1868 post diuturnum morbum patienter perpessum Sacramentis moribundorum 
provisa demortua est. 

Vincentii Sumara Parochi in Stopnice aetatis annorum 60 sacerdotii 34, qui re- 
licto jam pridem confecto testamento repentine die 16. Septembris 1868. mortem oppetiit. 


E Consistorio Episcopal. 


Tarnoviae die 15. Octobris 1868. 
JOANNES FIGWER, Cancellarius. 


Tarnoviæ. lmpensis Consistori, typis Anastasii Rusinowski, 1868. 


Josephus Alojsius, 


Episcopus Tarnoviensis. 


